Rakett

Rakett (itaaliakeelsest sõnast rocchettoOnline Etymology Dictionary, sõna "rocket", 'kedervars') on tavaliselt silindrilise kujuga, vedel- või tahkekütusel töötav lennuseade, mille panevad reaktiivtõuke mõjul edasi liikuma kütuse süütamisel tekkivad ja läbi lennuseadme tagaosa düüsi väljuvad kuumad põlemisgaasid või ioonid. Lihtsama ehitusega on ilutulestiku- ja signaalraketid, keerulisema ehitusega aga ballistilised raketid sõjanduses ning kanderaketid kosmosetranspordis.

Rakett ei vaja lennuks atmosfääriTehnikaleksikon, lk. 416. Raketi liikumist atmosfääris mõjutab siiski õhutakistus, millega tuleb arvestada.

Rakette võib liigitada: 
 kasutatava kütuse järgi: vedelkütusrakett, tahkekütusrakett, footonrakett (üksnes teoreetiline footon-reaktiivmootoriga kosmoseaparaat); 
 juhitavuse järgi: juhitav rakett, mittejuhitav rakett, automaatselt juhitav tiibrakett;
 liikumise trajektoori järgi: ballistiline rakett ja 
 otstarbe järgi: kanderakett, meteoroloogiline rakett, tiibrakett jne.

Püssirohu abil töötavad raketid leiutati keskaegses Hiinas Songi dünastia ajal 13. sajandil. Samal ajal leiutati seal ka varased mitmikraketiheitjad. Mongolite vallutuste käigus jõudsid need leiutised veel samal sajandil Ida-Euroopasse.

Vaata ka

 Raketi juhtimine
 Raketikompleks

 Viited 

Kategooria:Kosmoseaparaadid
Kategooria:Raketiteadus
Kategooria:Sõjatehnika